eo eo ceb en lt eo lt it lt eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo en eo eo eo en eo en pt en eo eo eo eo en eo nb pt pt eo eo eo de eo en pt pt eo eo eo de eo en eo en eo eo eo en eo en eo nl eo eo eo en eo en eo eo eo eo eo de eo nb eo en eo eo eo eo de eo en eo es eo eo eo eo de eo en eo en eo eo eo sv eo en eo de eo es eo eo eo eo eo eo eo eo fr eo en eo es eo eo eo de eo en eo de eo eo eo en eo en eo es eo eo eo fr eo en eo en eo eo eo sv eo en ia eo ceb eo es pt eo eo hbs_lat eo eo eo eo eo eo eo eo eo eo eo eo eo eo eo nl eo pl eo eo eo eo eo en eo eo eo tr eo pl eo eo es
La Civito eldonis propran Heroldon – Libera Folio
de Redakcio je 2017-03-182017-03-24 en movado
”Ne estas Heroldo de Esperanto”, tekstas la titolo de la plej nova eldonaĵo de Kultura Centro Esperantista. La Civito pasintjare vendis Heroldon al Fabrício Valle, sed nun neatendite aperigis propran informfolion kun la sama aspekto kaj paĝokapo.
La "ne-Heroldo", kiun publikigis la Civito.
Heroldo de Esperanto dum multaj jaroj en la praktiko estis la ĉeforgano de la Esperanta Civito. Lastatempe ĝi tamen ekhavis problemojn kaj dum longaj periodoj aperis neregule, ŝajne pro manko de laborfortoj kaj abonantoj. Pasintjare ĝia formala posedanto, la Civita establo Kooperativo de Literatura Foiro, sukcesis vendi la gazeton al entrepreno de Fabrício Valle kontraŭ nekonata monsumo.
Pro diversaj misfortunoj, interalie la subita forpaso de la ĉefa kunlaboranto, Fabrício Valle ĝis nun ne sukcesis aperigi eĉ unu numeron de la gazeto. Antaŭ kelkaj semajnoj la Civito anoncis, ke Valle ne plenumis la kondiĉojn de la interkonsento, ĉar li nek aperigas la gazeton nek pagis la konsentitajn monatajn partopagojn de la aĉetsumo. Se la kondiĉoj ne estos baldaŭ plenumitaj, la vendinto povos rompi la kontrakton kaj repreni Heroldon.
Eĉ pli minaca por la nova eldonanto la situacio ekaspektis, kiam estis dissendita la unua numero de la pli frue anoncita "monata informilo de Kultura Centro Esperantista". La gazeto aspektis kiel dupaĝa numero de Heroldo de Esperanto kun grafika aspekto kaj ĉeftitolo preskaŭ identaj al tiuj de la malnova Heroldo. La ĉefaj diferencoj estas, ke la gazeto konsistas el nur unu folio, kaj ke super la vorto "Heroldo" per diskretaj literoj estas skribite "ne estas".
En kombino kun la averto pri repreno de la gazeto la aperigo de tia "ne-Heroldo" aspektas kiel la unua paŝo por rekomenci la eldonadon de Heroldo sub la ŝildo de la Civito. Post iom da tempo la Civito tamen en sia retejo asertis, ke male temas pri provo reklami la novan Heroldon.
Fabrício Valle ŝajnas akcepti la klarigon:
– Al mi ŝajnas iom stranga maniero reklami Heroldon, sed jen ĉia helpo estas bonvena. Cetere, mi tute trankvile kaj firme daŭrigas mian laboron, kiu en la lastaj tempoj efektive progresis. Mi komencis kvitigi min per partopagoj al LF-koop kaj esperas akuratigi la partopagojn ankoraŭ pagendajn. Nia grafikisto jam komencis labori por enpaĝigi nian unuan numeron.
Fabrício Valle aĉetis Heroldon de Esperanto.
Fabrício Valle strebas aperigi la unuan presitan numeron de la nova Heroldo antaŭ la fino de marto. La unua numero estos presita en du mil ekzempleroj, kaj granda parto el tiuj estos laŭ li dissendita kiel senpagaj provnumeroj al diversaj Esperanto-organizaĵoj. Samtempe kun la unua numero de la gazeto aperos ankaŭ nova poŝtelefona aplikaĵo, li rakontas.
– Nia apo Zamapp Herol jam estas preta kaj estos vaste uzata por diskonigi Esperanton inter neesperantistoj. Ni ege bezonos la apogon kaj fidon de la esperantistoj, kiuj ĝis nun ŝajne atendas la lanĉon de Heroldo por ĝin aboni, sed ni bezonas abonojn tuj. Parto de miaj malfacilaĵoj estas, ke tre malmultaj esperantistoj jam abonis Heroldon.
La antaŭa posedanto de Heroldo, la Civita establo Kooperativo de Literatura Foiro, anoncis ke ĝi decidos pri eventuala repreno de Heroldo dum sia ĝenerala asembleo en aprilo.
– Ĝis tiam mi esperas kvitiĝi per pliaj partopagoj kaj lanĉi Heroldon. Do ĉio estas nun en ordo kaj la iniciato publikigi informilon sub la nomo Heroldo, kiel LF-koop faris, estas nur iu provo reklami Heroldon, kiel LF-koop konfesis en HeKo-afiŝo. Mi preferus pli konkretajn iniciatojn, tamen, mi ne povas ne danki al LF-koop pro tiu provo reklami Heroldon, eĉ se per ĝi venos neniu abonanto.
Libera Folio: Se tamen LF-Koop decidos repreni Heroldon, ĉar la kondiĉoj de la interkonsento ne estis plene observitaj, ĉu vi rericevos la monon kiun vi jam pagis?
– Pri la financaj klaŭzoj mi ne povas paroli. Mi ege serioze paŝis ekde la komenco kaj ne mi diskonigos konfidencajn klaŭzojn. Aliflanke, mi bedaŭras, ke LF-koop sentis grandan bezonon fari la unuan paŝon en la diskonigo de niaj malfacilaĵoj. Tamen, la rilatoj inter Lexus Sociala kaj LF-koop estas nun tute senkonfliktaj  kaj estas neniu ŝanco, ke LF-koop reprenu Heroldon.
La Civito minacas repreni Heroldon
Heroldo esperas ekhavi 3.600 abonantojn
Alklaku por kunhavigi ĉe Twitter(Malfermiĝas en nova fenestro)
Alklaku por kunhavigi ĉe Facebook(Malfermiĝas en nova fenestro)
UEA ekhavos novan retejon en 2018
TEJO daŭre sen buĝeto
Ordigi laŭ:   plej nova | plej malnova | plej populara
Kundividu ĉe TwitterKundividu ĉe Google
– Bone, do nova titolo tiel ekzemple 'HEROLDidO'(provizora) taŭge trafus kaj mone kaj leĝe kaj lingve kaj rapide kaj abone en direkto al la kvazaŭ totalo de la Esperanto parolantuloj tra la mondo kaj partoprenantuloj inkluzive la Prauloj el 'Heroldo' . Tiuj lastulaj sopiras eble por ambaŭ la paco des popoloj kaj la klimato harmonia.
Kundividu ĉe TwitterKundividu ĉe Google
"Fabrício Valle strebas aperigi la unuan presitan numeron de la nova Heroldo antaŭ la fino de marto."
Antaŭ la fino de marto de kiu jaro?
Kundividu ĉe TwitterKundividu ĉe Google
Kara Liĉjo, Heroldo jam estas enpaĝigata…
Kundividu ĉe TwitterKundividu ĉe Google
Mi plentempe dediĉas min al mia entrepreno kaj sendube mi kapablos superi ĉiujn malfacilaĵojn, kiuj ne malmultas. Tamen, problemoj ĉiam ekzistos. Teo Jung havis siajn problemojn, mi havas alispecajn problemojn. Nenio nova sub la suno.
Kundividu ĉe TwitterKundividu ĉe Google
Mi ne komprenas kial, post kvaronjarcento, ankoraŭ oni konfuzas la Civiton, LF-koop kaj KCE. La misnomita "Nova heroldo" ne estas de la Civito, kiu proprietas nenion, sed de KCE, kiu estas simple unu el la dekkelko de la establoj aliĝintaj al la Pakto por la Esperanta Civito; fakte ĝi parolas kaj informas ĉefe pri KCE. Tute alia estas LF-koop, establo per si mem aŭtonome aliĝinta al la Pakto, kiu proprietis la malnovan Heroldon kaj daŭre proprietas Literaturan Foiron.
Kundividu ĉe TwitterKundividu ĉe Google
Lau mia (plej surfaca) scio, ili chiuj kovas naciismajn kredojn. Distingi inter ili memorigas al mi pri sherco: biologia profesoro demandis al liaj studentoj, "kio estas tio blanka en birdfekajho?" Unu brava studento provis respondon, "chu pricipito pro urata acido?" Kapjesis kelkaj apuduloj. "Tio blanka en birdfekajho," respondis la profesoro "ankau tio estas birdfekajho."
Kundividu ĉe TwitterKundividu ĉe Google
Kiel la Civito afable atentigis en rapida komuniko pri ĉi tiu artikolo, estiĝis konfuzo pri la diversaj "establoj" de la Esperanta Civito. Heroldon efektive ne vendis KCE, kiu tamen nun eldonis "ne-Heroldon". Ĝin formale vendis, kaj sekve povus repreni, alia "establo" de la Civito kun la nomo LF-Koop. La eraro en nia artikolo nun estas korektita.
Kundividu ĉe TwitterKundividu ĉe Google
Kara Carlo Minnaja , Mi miras pri via komento . En KCE unu sola persono reprezentas la Civiton, LF- koop, kaj KCE ( la t.n. nomata konsulo M.F. Conde Rey de E- civito neniam verkas en Heko )
La informoj el Heko estas skribitaj de unu sola persono, kun nomo Giorgio Silfer. Tion mi scias , char dum unu jaro mi loghis kaj dejhoris en KCE.
Kundividu ĉe TwitterKundividu ĉe Google
> La informoj el Heko estas skribitaj de unu sola persono
Pri tio ne estis dubo. La unuopuleca stilo kristale klaras en ĉiuj komunikoj.
Kundividu ĉe TwitterKundividu ĉe Google
Ne temas pri stilo de komunikado, sed pri ĝusteco de la informoj. La redakcio di Libera Folio korektis sian eraron, kaj finite (pardonpeto ne nepras, sed oportunus ĉe bona redaktoro). Mia surprizo estis nur, ke post kvaronjarcento oni ankoraŭ eraras kaj konfuzas, kio en informita gazeto devus ne okazi. Krome mi ne komprenas kial vorto "establo" havas citilojn, kvazaŭ ĝi estus strangaĵo: ĝi estas tute klare difinita en pluraj vortaroj. Ĉu kiam oni mencias la landajn asociojn de UEA oni metas la vorton "asocio" inter citilojn?
Kundividu ĉe TwitterKundividu ĉe Google
Civitano Rooke deliras. KCE partoprenas la Forumon de la Esperanta Civito per
propraj delegitoj (neniam c-ano Silfer), en la Asembleo de KCE la Apoganto
LF-koop estas reprezentata de sia prezidanto au ties delegito (neniam c-ano
Silfer), kaj HeKo aperas sub la responso de la Konsulo au ties delegito (en
2007-11 efektive la Konsulo estis c-ano Silfer). Dum la periodo septembro 2011
– julio 2012, kiam c-ano Rooke bedaurinde oficis kiel domestro che KCE, c-ano
Silfer malofte estis en la Esperanto-Domo de Chaudefono, char engaghita en
Kundividu ĉe TwitterKundividu ĉe Google
Se efektive la diversajn organizojn/establojn ene de la ĝenerala globo Civito reprezentas diversaj personoj, kial la HeKo-komunikojn verkadas unu sola homo? Tion asertas Dieter Rooke. Kaj atentaj legantoj povas nur konfirmi tiun aserton: la stilo, tono, temoj, aludoj k.s. de 95% de la komunikoj estas praktike identaj. Tion atingi eblas nur per draŝa dresado de aro da kunlaborantoj (espereble ne) aŭ per unuopula plumo. Konklude: kiom ajn da diversaj homoj reprezentas la organizojn ene de la Civito, la alekstera elmontriĝo de tiuj organizoj baziĝas nur sur la opinioj, (mal)emoj kaj (mal)amoj de unuopulo. Kaj tiun kanalon la unuopulo volonte kaj… Legi pli »
Kundividu ĉe TwitterKundividu ĉe Google
La problemo estas nur en la kapo de Moleón, kiu kredas je la deliroj de c-ano Rooke, kaj tiel li mem ankau deliras. Sufichus rigardi la lastajn kvin HeKomunikojn: 637 8-B, subskribis Julio Herrero; 637 9-B, mankas subskribo, sed enkonduke responsas "la koncernatoj", do KCE kaj LF-koop; 638 1-B, la fontoestas sendube la Komitato de la Esperanta PEN; 638 2-A, temas pri komuniko rekte el TEJO; 638 3-A, subskribis Joel Batila. Kvin HeKomunikoj, kvin malsamaj fontoj/autoroj.
Kundividu ĉe TwitterKundividu ĉe Google
"Tiuj ne konsentantaj kun mi (ni) deliras". Mi petas: mi kredis la c-anojn pli kapablaj je pli subtila rezonado.
Kundividu ĉe TwitterKundividu ĉe Google
Kara c-ano Anna Bartek, Kion mi travivis kaj vidis ne estas deliro .La pugno – kaj piedbatoj de Giorgio Silfer estis realaj- ech konfirmitaj de Marek Bamberski- legebla en Libfol. Mia filo Ciril estis kanditato en la verda grupo kontrau sia volo- tion ankau sukcesis fari Giorgio . La portreto de mia filo estis skribita de Giorgio ktp. ktp. Giorgi S. verkis por Heroldo kun mia subskribo . Por mi plej surpriza kaj ne komprenebla estas la senkritikemo de multaj intelektuloj , ekz. la eksa prezidanto de AdE, Kiselmann
Konvertilo por ĉapeligi iksojn
Serĉi en arkivo 2003-2016
Arkivoj Elekti monaton Junio 2017 Majo 2017 Aprilo 2017 Marto 2017 Februaro 2017 Januaro 2017 Decembro 2016 Novembro 2016 Oktobro 2016 Septembro 2016 Aŭgusto 2016 Julio 2016 Junio 2016 Majo 2016 Marto 2016 Februaro 2016
Entajpu vian retpoŝtadreson por aboni Liberan Folion kaj ricevi retpoŝte avizojn pri novaj artikoloj.
Finlernintoj de Duolingo duoble superas UEA-n
Kial oni ne lernas Esperanton?
Esperantistoj kampanjas por liberigi Bogatov
”UEA dediĉu malpli da tempo al komoj”
Ukrainiaj esperantistoj kunvenis ĉe la fronto
SEN7759 pri Finlernintoj de Duolingo duoble superas UEA-nBaza (unueca?) lernolibro. Postuloj. 0. Enkonduko: konvinkoj, reklamoj, informoj…
Molnár László pri Kial oni ne lernas Esperanton?Estimata S-ro Zlatko Tisljar, Karaj Samlistanoj, Tre interesaj ,ecx pri-kaj plup…
Molnár László pri Kial oni ne lernas Esperanton?Estimata S-ro Jes jen Jens ! Karaj Samlistanoj! Al via komento -kiu meritus prid…
Francisco Javier Moleón pri Kial oni ne lernas Esperanton?> Ĉu instruisto havus la devon prezenti al siaj lernantoj senpartiece la tuta…
SEN7759 pri Finlernintoj de Duolingo duoble superas UEA-nPli grave https://lernu.net/ru/forumo/temo/17826
Monato aŭkcias 25-stelan ormoneron
Ĉe la rivero Vistulo
Malferma alvoko: TEJO dungas eksterrilatan oficiston
Malferma Alvoko: Gastigu TEJO-volontulon ekster Roterdamo
Esperantistoj helpas pli ol 40 afrikajn aktivulojn iri al IJK!
31 jarojn poste lumo revenis en Ĉernobilon
12 vizaĝoj de ugandaj virinoj
Strategia jaro por Tutmondaj Voĉoj
Pri la rusa revolucio.
Roza Luksemburgo - Biografieto.
Se nenio alia estas indikita ĉe la koncerna artikolo, la tekstoj de Libera Folio
estas disponeblaj laŭ la permesilo Krea Komunaĵo Atribuite 4.0 Tutmonda.